UPUTE O NAČINU PRAĆENJA I OCJENJIVANJA

VJEROUČENIKA U OSNOVNOJ

I SREDNJOJ ŠKOLI  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Pravilnik o načinu praćenja i ocjenjivanja učenika u osnovnoj i srednjoj školi* koji je objavljen u "Narodnim novinama", br. 19/92 i 50/95, a koji je propisalo Ministarstvo prosvjete i športa, propisuje način praćenja, provjeravanja i ocjenji­vanja učenika tijekom nastavne godine.

Sukladno tim uputama želimo progovoriti o načinima vrednovanja vjerouče­ničkih postignuća u školskom vjeronauku, uvažavajući posebnosti vjeronaučne pouke.

Vrednovanje u odgojno-obrazovnom radu integralni je dio njegove organiza­cije, sadržaja i karaktera, ali istodobno rezultat toga rada.

Vrednovanje se sastoji od sustavnoga procjenjivanja postignuća učenika u odnosu na utvrđene ciljeve uz pomoć posebnih mjerila i standarda.

Vrednovati možemo svaki postupak, tijek, proces, rezultat ili ishod škole, učenika i učitelja. U odgojno-obrazovnim ustanovama vrednuje se program, ostva­renje programa i učinci programa. Vrednovanje je zahtjev odgoja. Osnovna ulo­ga vrednovanja je procjena i unapređivanje odgojno-obrazovnoga rada.

Vrednovanje u vjeronauku ostvaruje se primjerenim postupcima za prosudbu postignutih rezultata vjeronaučnih susreta, osobito što se tiče ostvarenosti posta­vljenih ciljeva u komuniciranju s odabranim sadržajima te u doživljajnom, spoz­najnom i djelatnom primanju i osobnom prihvaćanju određenih sadržaja u svako­dnevnom životu. Vrednovanje je bitna dimenzija odgojno-obrazovnog procesa.

Ocjenjivanje vjeronaučnih postignuća vjeroučenika jedan je od redovitih i najvažnijih načina njihova vrednovanja. To je moguće ostvariti:

1. na kraju nastavne jedinice,
2. na kraju nastavne cjeline,
3. na kraju tromjesečja,
4. na kraju polugodišta.

Ocjenjivanje se na području školskoga vjeronauka može ostvariti na različite načine:

1. općom ocjenom
2. po pojedinim vidovima učenja
3. opisnom ocjenom
4. brojčanom ocjenom

U pogledu vrednovanja školskog vjeronauka postavljaju se tri temeljna pi­tanja **što, zašto i kako** vrednovati?

**Što vrednovati?**

Prema *Planu i programu katoličkoga školskog vjeronauka u osnovnoj školi* navode se sljedeći elementi vrednovanja:

**znanje:** usvojenost programskih sadržaja na:

spoznajno - informativnoj razini,

doživljajno - iskustvenoj razini,

djelatno - iskustvenoj razini.

**stvaralačko izražavanje:**

usmeno izražavanje,

pismeno izražavanje,

likovno izražavanje,

scensko izražavanje,

glazbeno izražavanje.

**zalaganje:**

uključivanje učenika u razne oblike rada,

motiviranost na satu,

marljivost u izvršavanju postavljenih zadataka,

inicijativnost koja pokreće nove ideje,

uključenost u izvanškolske aktivnosti.

**kultura međusobnog komuniciranja:**

kultura prema svim sudionicima susreta uključuje: finoću, pažnju,

poštovanje, iskrenost, slobodu, kreativnost.

**Zašto vrednovati?**

Kako bi se vjeroučenike učinilo osjetljivima za religioznu dimenziju koja na neki način prožima i nadilazi sve dimenzije čovjekova bića.

Kako bi se učenik osposobio za otvorenost prema transcendenciji i otvore­nost prema Bogu.

Kako bi se učenika osposobilo za razumijevanje najdubljega smisla čovjeko­va života i svijeta u svjetlu Božje objave.

**Kako vrednovati?**

Iznimno značajno pitanje je: kako i na koji način vrednovati i koja sredstva upotrijebiti? Vrednovanje treba biti raznoliko i kreativno.

**Brojčano ocjenjivanje treba biti sažetak kvalitativnog-kreativnog vre­dnovanja ostvarenog po različitim oblicima stvaralačkog izražavanja.**

Načini vrednovanja mogu se provoditi kroz:

usmenu komunikaciju,

vrednovanje stvaralačkog izražavanja,

vrednovanje rada u skupini,

vrednovanje kreativnog pismenog izražavanja.

Klasične pismene provjere znanja koje su uobičajene danas u drugim pred­metima, u vjeronauku u pravilu treba izbjegavati zbog psiholoških učinaka na vjeroučenike, ukoliko se želi očuvati radosno i poticajno ozračje u vjeronaučnoj skupini. Do objektivnih ocjena može se doći primjerenijim načinima.

Rad i napredak vjeroučenika treba vrednovati vjeroučitelj, sam učenik i vjerouče­nici iz razreda. Posebno se trebaju vrednovati kreativni samostalni radovi.

Za rad u skupini mogu se primijeniti dva pravila:

- pojedinačno, za svaku aktivnost u skupini,

- vrednovati rezultate skupine kao cjeline.

Vrednovati znači procijeniti koliko su usvojeni predviđeni ciljevi s obzirom na spoznajnu, doživljajnu i operativnu razinu.

KVALITATIVNI OBLICI PRAĆENJA

I VREDNOVANJA VJEROUČENIKA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opisno **praćenje vjeroučenika je sustavno bilježenje zapažanja o razvoju:**

* interesa,
* motivacije,
* sposobnosti,
* postignuća u usvajanju sadržaja,
* odnosa prema radu i postavljenim zadacima,
* odnosa prema odgojnim vrijednostima.

**Što valja uvažavati prilikom praćenja napredovanja vjeroučenika?**

* ostvarivanje operativnih zadaća nastave,
* uz svako opažanje upisati datum,
* upisati zapažanja koja su za vjeroučenika karakteristična i po kojima je zapažen u odnosu na ostale vjeroučenike,
* naglasiti što je dobro i pozitivno u vjeroučenikovu razvoju,
* upisati samo provjerene i dokazane tvrdnje,
* obratiti pozornost na jasnoću zabilježaka,
* izbjegavati uopćavanja.

**Vladanje vjeroučenika prati se i ocjenom na temelju odnosa**

**- prema sebi** - točan u izvršavanju zadataka, ustrajan u radu, vrijedan i str­pljiv, ostvaruje postavljene ciljeve;

**- prema radu** - samostalno obavlja uratke, aktivan, ima osjećaj dužnosti, odgovoran u radu, pozitivan odnos prema učenju, kreativan;

**- prema drugim vjeroučenicima** - pažljiv, poštuje druge, pazi na izraža­vanje, otvoren i susretljiv, plemenit i spreman na pomoć, pouzdan i drži zadanu riječ, iskren i prijateljski pristupa kolegama, gradi pozitivne međuljudske odnose, znade oprostiti, suosjeća s drugima;

**- prema učenicima i ostalim djelatnicima u školi** - uljudan, poštuje starije.

pristojan u svemu, zna priskočiti u pomoć;

**- prema školskoj imovini** - ispravno se služi školskom imovinom, pazi na stvari, ne uništava stvari;

**- prema širem društvenom i prirodnom okružju** - zalaže se oko uređenja okoliša škole.

Donosimo neke **prijedloge opisnoga praćenja** vjeroučenika prema ele­mentima vrednovanja na satu vjeronauka.

**ZNANJE**

* Izvrsno usvojio nastavne sadržaje,
* Veoma dobro povezuje naučeno sa svakidašnjim životom,
* Učenik ima sposobnosti dubljega doživljavanja i spoznavanja otajstava i nauka Crkve,
* Posjeduje izrazite sposobnosti u interpretaciji biblijskoga teksta,
* Ističe se u znanju i sposobnostima,
* S lakoćom usvaja i iznosi sadržaje, uspješno primjenjuje stečeno znanje.
* Usvojene nastavne sadržaje iznosi logički i s razumijevanjem,
* Veoma sposoban, s lakoćom usvaja sadržaje i uspješno ih reproducira u svakom obliku rada,
* Nastavne sadržaje, posebno biblijske, izlaže s puno detalja,
* Uz više ustrajnog i samostalnog rada mogao bi postići i bolje rezultate.
* Vidljiv je napredak, potrebno je ovako nastaviti,
* Dobro poznaje osnovne biblijske sadržaje,
* Teže usvaja gradivo,
* Uspjeh postiže uz dosta uloženog truda.

**STVARALAČKO IZRAŽAVANJE**

* Učenik je vrlo uspješan u interpretativnom čitanju biblijskih i drugih knjiže­vno-umjetničkih tekstova,
* Ističe se u scenskom prikazivanju biblijskih tekstova,
* U usmenom izražavanju otkriva se sposobnost zamišljanja, asociranja i logičkoga povezivanja sadržaja,
* Učenik je uspješan i kreativan u simboličkom izražavanju,
* Posjeduje osjetljivost i otvorenost za transcedentno,
* Razvijene sposobnosti stvaralačkog izražavanja,
* Ima lijep pismeni izričaj,
* Izrazite sposobnosti za likovno izražavanje,
* Izrazito kreativan i komunikativan,
* Vrlo uspješan u komuniciranju s raznovrsnim medijima,
* Posebne sposobnosti za glazbeni izričaj,
* Zalaže se u različitim oblicima stvaralačkoga izražavanja.

**ZAlAGANJE**

* Vr1o aktivan i zainteresiran za rad,
* Voli predmet, aktivan tijekom nastavnoga procesa,
* Vrijedan i samostalan, redovito prati nastavne sadržaje,
* Odlikuje se pozitivnim odnosom prema radu,
* Iznimno vrijedan i marljiv,
* Aktivan na satu, redovito izvršava svoje obveze,
* Savjestan i samostalan u radu,
* Odgovorno se odnosi prema radu,
* Marljivo i aktivno sudjeluje u vjeronaučnoj nastavi i aktivnostima,
* Posjeduje volju za rad, trudi se postići što bolje rezultate,
* Voli rad, ali je nesiguran u svoje znanje pa nije aktivan u radu,
* Više pozornosti posvetiti samostalnom učenju,
* Kreativan u skupnom radu,
* Uz poticaj postiže bolje rezultate,
* U radu ga treba ohrabriti i potaknuti na veću samostalnost,
* Potrebno je češće poticati i usmjeravati pozornost na rad i sadržaje,
* Potreban poticaj za intenzivnije uključivanje u nastavni proces,
* Zalaže se u granicama svojih mogućnosti.

KULTURA MEĐUSOBNOG KOMUNICIRANJA

* S ljubavlju pomaže drugima,
* Vrlo lijepo surađuje s vjeroučenicima i vjeroučiteljem,
* Kod učenika se opaža spremnost življenja po vjeri,
* Pažljiv i ljubazan prema drugima,
* Komunikativan i tolerantan,
* Uzornim ponašanjem vrlo pozitivno djeluje na ostale učenike,
* Uzoran u ponašanju i odnosu prema drugima,
* Svoje mišljenje izražava korektno i s poštovanjem,
* Vrlo lijepo surađuje s drugima,
* Otvoren za suradnju, razgovor i razumijevanje,
* Uvažava druge i prihvaća njihove ideje,
* Kod učenika treba poticati pozitivnu verbalnu komunikaciju,
* Treba ga poticati na pozitivan odnos prema radu i zalaganju na vjeronaučnom susretu.
* Na kraju ovih Uputa želimo napomenuti da se izbjegava vjeroučenicima davati jedinice kao poticajno i motivirajuće sredstvo, već da se traže primjereniji načini da se učenika zainteresira i uključi u vjeronaučnu skupinu.
* Vjerujemo da će ova prva verzija Uputa biti uskoro dopunjena i razvijana dalje uz pomoć sugestija i prijedloga svih vjeroučitelja koji će na temelju svojih praktičnih iskustava željeti pridonijeti njihovu poboljšanju.
* Zahvaljujemo svim vjeroučiteljima koji su nam poslali svoje prijedloge, po­sebno u vezi opisnoga ocjenjivanja.

Priredile prof Nevenka Lončarić-Jelačić i s. Beata mr. Prkačin